**Medžiojamųjų gyvūnų padaryta žala žemės ūkio pasėliams, ūkiniams gyvūnams ir miškui**



Pagal patvirtintą aplinkos ministro ir žemės ūkio ministro 2002 m. rugsėjo 23 d. įsakymu Nr. 486/359 „Dėl Medžiojamųjų gyvūnų padarytos žalos žemes ūkio pasėliams, ūkiniams gyvūnams ir miškui metodikos patvirtinimo“ patvirtintą metodiką, Plungės rajono savivaldybės administracijos direktoriaus 2015 m. birželio 3 d. įsakymu Nr. D-401 „Dėl Komisijos medžiojamųjų gyvūnų padarytai žalai žemės ūkio pasėliams, ūkiniams gyvūnams ir miškui įvertinti sudarymo” sudaryta Komisija 2023 m. surašė 31 medžiojamųjų gyvūnų padarytos žalos pasėliams, ūkiniams gyvūnams ir miškui apžiūros aktų, iš jų:

1. Žala, padaryta ūkiniams gyvūnams, vertinta 24 atvejai. Už vilkų sudraskytus 101 ūkinius gyvūnus (90 avių, 1 ožka, 10 veršiukų) žalą ( 22 195,55 Eur) atlygino LR aplinkos ministerija.

2. Žala pasėliams vertinta 6 atvejais. Šernų (6 atvejis) padarytą žalą ( 375,00 Eur) atlygino medžioklės plotų medžiotojų klubai.

3. Barsukų daroma žala sodybai – 1 atvejis. Žala nevertinama.

2024 metais komisija iki 2024-05-15 d. jau surašė 10 medžiojamųjų gyvūnų padarytos žalos ūkiniams gyvūnams apžiūros aktų. Už vilkų sudraskytus 22 ūkinius gyvūnus (19 avių, 1 telyčia 1-2 metų, 2 veršiukai) žalą ( apie 5500 Eur) atlygino LR aplinkos ministerija.